1. poročilo:

KRI IN KRVNE ŽILE

**1. Uvod**

Pri tej vaji smo mikroskopirali tkiva in krvne žile v njih. S pomočjo mikroskopa smo si natančneje ogledali krvne celice ter arterije in vene.

**2. Material in metode dela**

***MATERIAL:***

- mikroskop

- vzorec krvi (trajni preparat)

- vzorec tkiva – črevesje (trajni preparat)

***METODE:***

Z mikroskopom smo si na veliki povečavi ogledali vzorec krvi. V njem smo poiskali različne krvne celice, si jih ogledali ter skicirali na list papirja.

Nato smo si pri drugem preparatu na veliki povečavi opazovali črevesno tkivo. Videli smo arterije in vene in ti dve vrsti žil primerjali med seboj. Razlike so bile dobro vidne.

**3. Zaključek**

Sprva smo opazovali monocite in limfocite (bele krvničke/levkociti) ter rdeče krvničke (eritrociti). Našli smo lahko tudi krvne ploščice ali trombocite..

Rdečih krvničk je mnogo več kot belih, njihova naloga pa je prenašanje kisika. Naloga belih krvničk pa je predvsem obramba telesa pred škodljivimi mikroorganizmi ter tujimi beljakovinami. Trombociti pa imajo nalogo strjevanja krvi.

Ko smo opazovali črevesno tkivo smo bili pozornejši na krvne žile. V preparatu smo našli arterije in vene ter opazili in si razložili razlike med obojimi. Arterije imajo precej debelejšo mišično steno kot vene, saj se skozi njih pretakajo večje količine krvi naenkrat, kar ustvari večji pritisk na stene žil. Debelejša stena žile jo torej varuje pred poškodbami. Vene imajo tanjšo mišično plast, vendar pa večji osrednji prostor - epitel.

Obe vrsti žil sta zgrajeni iz treh plasti: iz zunanje vezivne plasti, srednje mišične plasti in notranjega enoslojnega epitela.